Document ID: 32007L0024

EUROOPA PARLAMENDI JA NÕUKOGU DIREKTIIV 2007/24/EÜ,
23. mai 2007,
nõukogu direktiivi 71/304/EMÜ (riiklike ehitustöölepingutega seotud teenuste osutamise vabadust ning esinduste ja filiaalide kaudu tegutsevate tööettevõtjatega riiklike ehitustöölepingute sõlmimist käsitlevate piirangute kaotamise kohta) kehtetuks tunnistamise kohta
(EMPs kohaldatav tekst)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 47 lõiget 2 ning artikleid 55 ja 95,
võttes arvesse komisjoni ettepanekut,
pärast konsulteerimist Euroopa Majandus- ja Sotsiaalkomiteega,
pärast konsulteerimist Regioonide Komiteega,
toimides asutamislepingu artiklis 251 sätestatud korras (1)
ning arvestades järgmist:
(1)
Nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele saadetud teatises ühenduse acquis’ ajakohastamise ja lihtsustamise kohta teavitas komisjon muu hulgas kavatsusest acquis üle kontrollida, et selgitada välja, kas acquis' d on võimalik näiteks aegunud õigusaktide kehtetuks tunnistamise teel lihtsustada.
(2)
Riigihangete valdkonda käsitlevate erinevate õigusaktide vastuvõtmine, millest viimased on Euroopa Parlamendi ja nõukogu 31. märtsi 2004. aasta direktiiv 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) (2) ja Euroopa Parlamendi ja nõukogu 31. märtsi 2004. aasta direktiiv 2004/18/EÜ (ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta) (3) ning Euroopa Kohtu kohtupraktika areng, eeskätt 25. juuli 1991. aasta otsus kohtuasjas C-76/90, Säger, (4) võimaldab saavutada direktiivi 71/304/EMÜ (5) sätetega pakutavaga samaväärset või tõhusamat kaitset.
(3)
Ühenduse acquis' lihtsustamiseks ilma, et see kahjustaks ettevõtjate õigusi, tuleks direktiiv 71/304/EMÜ kehtetuks tunnistada,
ON VASTU VÕTNUD KÄESOLEVA DIREKTIIVI:
Artikkel 1
Direktiiv 71/304/EMÜ tunnistatakse kehtetuks.
Artikkel 2
Käesolev direktiiv jõustub selle avaldamise päeval Euroopa Liidu Teatajas.
Artikkel 3
Käesolev direktiiv on adresseeritud liikmesriikidele.
Brüssel, 23. mai 2007

Labels: 3
9
4
11